S-681/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 25. september sl., á hendur H-kk-þgf S-kk-þgf, Reykjavík, „fyrir eftirtalin brot framin þann 14. febrúar 2012:

I.

Fyrir fíkniefnalagabrot, með því að hafa:

1. að Ásgarði 22 í Reykjavík, haft í vörslum sínum samtals 5,38 g af kannabisefni, sem lögregla fann við leit.

2. að Tranavogi 1 í Reykjavík, haft í vörslum sínum 98 kannabisplöntur og 411,82 g af kannabislaufum, sem lögregla fann við leit, og hafa um nokkurt skeið fram til þess dags ræktað greindar plöntur.

II.

Fyrir vopnalagabrot, með því að hafa haft í vörslum sínum, að Ásgarði 22 í Reykjavík, gasbyssu, án þess að hafa skotvopnaleyfi, sem lögregla fann við leit.

Teljast brot ákærða skv. I. kafla ákæru varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Brot ákærða skv. II. kafla ákæru telst varða við 1. mgr. 12. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 98 kannabisplöntum, 411,82 g af kannabislaufum, 5,38 g af kannabisefni, 4 loftsíur, 20 viftur, 7 vatnsdælur, 2 vatnsrennur, 17 lampa og 12 straumbreyta, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, og gasbyssu, skv. 1. mgr. 37. gr. vopnalaga nr. 16/1998.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 18 mánaða fangelsi 2007 fyrir fíkniefnalagabrot, hilmingu og vopnalagabrot. Honum var veitt reynslulausn í mái 2008. Síðan þá hefur hann verið sektaður 4 sinnum fyrir umferðar- og fíkniefnalagabrot. Refsing ákærða nú verður ákveðin með hliðsjón af 77. gr. almennra hegningaralaga og er hún hæfileg 3 mánaða fangelsi en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækar skulu vera 98 kannabisplöntur, 411,82 g af kannabislaufum, 5,38 g af kannabisefni ásamt gasbyssu og þeim tækjum sem nánar greinir í dómsorði. Ákærði greiði 150.631 krónur í sakarkostnað og málsvarnarþóknun skipaðs verjanda síns, B-kk-ef J-kk-ef hrl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, H-kk-nf S-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera 98 kannabisplöntur, 411,82 g af kannabislaufum, 5,38 g af kannabisefni, 4 loftsíur, 20 viftur, 7 vatnsdælur, 2 vatnsrennur, 17 lampa og 12 straumbreyta ásamt gasbyssu.

Ákærði greiði 150.631 krónur í sakarkostnað og málsvarnarþóknun skipaðs verjanda síns, B-kk-ef J-kk-ef hrl., 75.300 krónur.

A-kk-nf Í-kk-nf